Foto’s: Klaskamers in brand verwoesDie MJ Mgidi Secondary School ná die brand. (Foto: Verskaf) ’n Gedeelte van ’n hoërskool in Soshanguve noord van Pretoria, is Woensdagaand gedurende ’n brand verwoes. Verskeie meubelstukke van die MJ Mgidi Secondary School het tot as verbrand toe ’n brand vermoedelik in twee mobiele klaskamers ontstaan het. Steve Mabona, woordvoerder van die Gautengse departement van onderwys, sê die brandbestryders kon gelukkig die vlamme onder bedwang bring voordat die brand na die res van die skool kon versprei en verdere skade aanrig. Dit is nie in die stadium duidelik hoeveel die skade beloop of hoe die brand ontstaan het nie. Mabona sê niemand is gedurende die voorval beseer nie en die polisie stel ondersoek in. Die MJ Mgidi Secondary School ná die brand. (Foto: Verskaf) Die MJ Mgidi Secondary School ná die brand. (Foto: Verskaf) Die MJ Mgidi Secondary School ná die brand. (Foto: Verskaf)